อายุ 31ปี ก่อนหน้าเมื่อ10กว่าปี ดิฉันเคยติดเชื้อจากซี่ที่ทำฟันด้านหน้าจนมีอาการหน้าบวมไปข้างและได้รักษาหายแล้ว แต่เมื่อต้นเดือนพ.ย.ดิฉันปวดฟันกรามข้างบนด้านขวาและลามปวดบวมเหงือกเพดานบนที่ติดกับฟัน แต่ตอนนั้นดิฉันป่วยด้วยโรคทางเดินปัสสาวะต้องนอนรักษาตัว และได้รับยาฆ่าเชื้ออาการปวดบวมของฟันและเหงือกเพดานก็หายไป แต่อาทิตย์กว่าที่ผ่านมาตุ่มก้อนได้บวมใหญ่ขึ้น ไม่มีอาการปวดฟัน และถ้าเอาลิ้นไปกดดุนแรงจะปวด ถ้าไม่ไปสัมผัสตุ่มก้อนจะมีความรู้สึกชาๆของตุ่มก้อนนั้น ดิฉันไม่รุ้เกิดจากอาการร้อนใน หรือ จุดเริ่มมะเร็งช่องปากคะ... ขอบคุนคะ
สวัสดีค่ะ ตุ่มที่บริเวณเพดานปากดังกล่าวมา อาจเกิดจาก1.ตุ่มร้อนใน เกิดจากการอักเสบของเยื่อบุในช่องปาก จะมาด้วยตุ่มแข็ง อาจเห็นการบวมแดงและมีหนอง เจ็บ ปกติมักจะหายไปได้เองภายใน 1 สัปดาห์2.ตุ่มน้ำพองจากภูมิคุ้มกัน ลักษณะเป็นตุ่มน้ำใส เจ็บ อาจมีหลายตุ่มได้ ขึ้นได้ทั้งที่กระพุ้งแก้ม เพดานปาก หรือบริเวณคอด้านหลัง มักมีอาการอื่นร่วมด้วยเช่นตุ่มน้ำขึ้นตามตัว ใบหน้า ปวดข้อ แต่เป็นโรคที่เจอได้น้อยค่ะ3.ก้อนเนื้อที่อาจจะเป็นเนื้อดีหรือเนื้อร้ายก็ได้ในช่องปาก มักจะขยายขนาดใหญ่ขึ้นเรื่อยๆ อาจจะไม่เจ็บ มักสัมพันธ์กับประวัติการสูบบุหรี่จัด การติดเชื้อไวรัสที่ชื่อว่า HPV4.ก้อนน้ำลายในช่องปากเกิดรอยฉีกขาดเล็กๆ ทำให้ต่อมน้ำลายรั่ว เกิดเป็นตุ่มในปากได้ มักจะไม่ค่อยหายเอง ต้องตัดออกโดยควรพบแพทย์เพื่อตรวจร่างกายดูลักษณะก้อนให้ได้การวินิจฉัยที่แน่นอนก่อนขณะนี้ไม่ควรเอาลิ้นไปโดนบ่อยๆ ไม่เอามือไปกดหรือบีบ ไม่เอายาอะไรไปทา เพราะยังไม่ทราบการวินิจฉัยที่แน่ชัด รับประทานอาหารสุกสะอาด แปรงฟันวันละ 2 ครั้งเช้าเย็นสังเกตอาการถ้าก้อนโตเร็ว มีเลือดออกจากก้อน เจ็บมาก มีไข้ เป็นแผลในปากเรื้อรังเกิน 2 อาทิตย์ ควรรีบไปพบแพทย์ค่ะ